Af - smeÞann 10. janúar 2020 Síðast uppfært 10. janúar 2020 „ Hvers vegna eru alþingismenn í Þingvallanefnd ? Hvaða rugl er þetta ? “ Þannig skrifaði ég hér á vefinn í byrjun október 2018 . Ég átti ekki von á svari . Og ekki heldur á skýringu á þessu kerfi sem viðgengst . Nú ber svo skemmtilega við að Björn Leví Gunnarsson , þingmaður Pírata gerir sitt til útskýringa . Hann sýnir að þetta fyrirkomulag er hreint út sagt galið . Og varla til annars en að fullnægja fáránlegum metnaði þingmanna . Þingmanna sem neita að skilja eigin stöðu . Þeir rugla saman hlutverki sínu sem þingmenn og þar með aðhald að framkvæmdavaldinu með því að „ snobbast “ í Þingvallanefnd , sem reynist mörgum of stórt og flókið verkefni . Þeir hafa meira að segja brotið lög með ákvörðunum sínum . Vangetan er svo mikil . Hvers vegna eru þingmenn í Þingvallanefnd ? Eru það nauðsynlegt ? Eða ræður hégómi því að þeir eru í nefndinni og er það eðlilegt ? Björn Leví skrifar grein í Mogga dagsins : Björn Levi Gunnarsson : Þessi litla nefnd er samt bara dæmi um stærra vandamál sem Alþingi glímir við í eftirlitshlutverki sínu því það er hefð að meirihluti þingsins slái saman í að eigna sér framkvæmdavaldið . „ Í maí í fyrra spurði ég formann Þingvallanefndar , þegar mælt var fyrir breytingu á lögum um þjóðgarðinn á Þingvöllum , hvort það væri ekki réttara að þau stjórnsýslulegu verkefni sem Þingvallanefnd var gert að sinna ættu ekki heima hjá framkvæmdavaldinu . Sérstaklega vegna þess að ef einhver álitamál kæmu upp og umhverfis - og samgöngunefnd ( USN ) þyrfti að sinna eftirlitshlutverki sínu gagnvart þeim málum . Það myndi þýða að bæði formaður og varaformaður þingvallanefndar þyrftu að fara úr sætum sínum sem nefndarmenn USN og setjast í yfirheyrslusætin fyrir framan nefndina . Ekki nóg með það þá þyrftu Karl Gauti Hjaltason , Hanna Katrín Friðriksson og Líneik Anna Sævarsdóttir einnig að gera slíkt hið sama . Þeir sem sætu eftir í USN til að spyrja nefndarmenn Þingvallanefndar spurninga væru Bergþór Ólason , Jón Gunnarsson , Guðjón S. Brjánsson , Kolbeinn Óttarsson Proppé og ég , sem áheyrnarfulltrúi . “ Þarna kristallast að þingmenn verða að setja þingmennina , ekki bara í fyrsta sæti í störfum , heldur í öllum sínum störfum . Björn Leví : „ Fimm nefndarmenn USN ( meirihlutinn ) yrðu gestir og fimm , ásamt áheyrnarfulltrúa , væru eftir í eftirlitshlutverki . Væntanlega kæmu varamenn inn í USN , en það er vandséð hvernig nokkur ætlar að spyrja gagnrýninna og nauðsynlegra spurninga . Nema ég auðvitað , það er enginn Pírati í Þingvallanefnd . Engin spurning um tengsl sem þvælast þar fyrir . “ Eina skýringin á setu þingmanna í Þingvallanefnd er hégómi þingmanna . Þetta er nánast að verða að fyndið . En er samt alvarlegt . Þingið veikir sjálft sig . Með því einu að skipa fólk úr eigin röðum til að geta skreytt sig með nefndarsetunni . Björn Leví : „ Þessi litla nefnd er samt bara dæmi um stærra vandamál sem Alþingi glímir við í eftirlitshlutverki sínu því það er hefð að meirihluti þingsins slái saman í að eigna sér framkvæmdavaldið , og sé því allt á einni hendi ; framkvæmdavaldið , löggjafarvaldið , fjárveitingarvaldið og eftirlitshlutverkið með framkvæmdavaldinu . Það hefur nefnilega sýnt sig aftur og aftur að hlutverk meirihlutans á þingi er ekki aðhald og eftirlit með framkvæmdavaldinu heldur að þvælast fyrir því eftirliti , gera lítið úr mistökum eða afglöpum ráðherra , bera fyrir sig stjórnarsamstarf umfram lögbrot eða að halda verndarhendi yfir hagsmunatengslum . Jafn skýrt dæmi um brot á skiptingu ríkisvaldsins og sést í hinni litlu Þingvallanefnd er til í miklu stærri útgáfu í gervöllu þinginu . Við erum bara orðin svo vön því fyrirkomulagi að við höldum að það sé bara eðlilegt . “ Að lokum setti Björn Leví fram ímynda dæmi : „ Hvað ætli yrði sagt ef Landsréttardómari myndi allt í einu standa upp í miðju réttarhaldi og bera vitni fyrir hönd annars málsaðilans ? Eða ef lögmaður sama málsaðila myndi hringja í dómara að loknu þinghaldi og hjálpa til við að skrifa dómsorðið ? Slíkt er auðvitað fásinna og rugl . Af hverju fær slíkt rugl að viðgangast á Alþingi ? Það er ekkert eðlilegt við að Alþingi starfi sem varnarstofnun framkvæmdavaldsins sem sér ekkert illt , heyrir ekkert illt og segir ekkert illt . “ Fáum og jafnvel engum kemur til hugar að fólk sem skipar Þingvallanefnd sé hæfara til þess en almennt gerist . Að því metnu að núverandi nefndarmenn sætu ekki samtímis á þingi . Eina skýringin á setu þingmanna í Þingvallanefnd er hégómi þingmanna . Ódýrara verður það ekki .